Kun én skabning kan overleve
i alle miljøer på Jorden.
Den skabning er os.
Vi bruger vores opfindsomhed til
at overleve i vilde områder-
- langt fra byens lys, ansigt til
ansigt med den barske natur.
Dette er menneskets planet.
Græs er en mageløs plante, som
ernærer en masse livsformer.
Hvede, ris, byg og majs...
Alle er de græsarter,
og de giver os mad.
Jordens græssletter giver også
næring til de dyr, vi lever af.
Vores eksistens på sletterne
har forandret Jorden-
- fra Amerikas prærier
til Kinas risterrasser.
Men det har ikke været let. Det
har krævet mod og opfindsomhed-
- at blive herre over græssletterne.
GRÆSSLETTERNE
Magtens rødder
Daggry over savannen
i det sydlige Kenya.
Det er dette øjeblik,
Rakita har ventet på.
Endelig er flokkene
af gnuer ankommet.
Det saftige græs tiltrækker
Jordens største dyreflokke.
Det betyder gode jagtmuligheder
for dorobofolkets jægere.
Der er dog hård konkurrence
om byttet-
- fra en af Jordens
mest effektive jægere.
Hvordan kan mennesker
uden hugtænder eller kløer-
- som ikke kan løbe en gnu op,
overhovedet få noget at spise?
Rakita anvender list og samarbejde.
Han vil lade løverne dræbe en gnu-
- og så stjæle den fra dem.
Han kan ikke klare det uden sine
venner. Løver er ikke letskræmte.
Først må Rakita
finde spor efter løver på jagt.
Lad os gå i den retning.
Han er 65 år gammel
og som veteran leder han jagten.
De må passe på.
Her findes menneskeædende løver.
Sjakalen kalder,
fordi løverne er tæt på.
Alt tyder på,
at løverne har nedlagt et bytte.
- Tror du, at de er her?
- Ja, jeg kan se dem derovre.
Rakita er før blevet angrebet af
løver og ved, at det kan ende galt.
Man er anspændt i hele kroppen.
Hjertet banker.
De står over for 15 løver,
men hvis de samarbejder-
- kan de skræmme dem væk.
De gør et fremstød. Det vigtigste
er at virke selvsikker.
Det bliver
den ultimative konfrontation.
Pludselig flygter løverne.
Rakita ved, at løverne snart
gennemskuer hans bluff.
På få sekunder skærer han en kølle
af gnuen, og de forlader stedet.
Hvis man stjæler byttet,
og ingen kommer til skade-
- kan man slappe af.
Så kan man være tilfreds.
Denne scene er set gennem
hele menneskets historie-
- hvor jægerne narrer deres
fysisk stærkere konkurrenter.
Vi narrede virkelig løverne.
Hvor mange løver var der egentlig?
15. Der kan have været endnu flere.
Det er ikke alle,
som har mod på at udfordre løverne.
Hulen er mere hyggelig
med alt det kød.
Det er smart at få et andet dyr til
at nedlægge et bytte-
- men selv at nedlægge et bytte
er en endnu større udfordring.
I den anden ende af Afrika,
i udkanten af Kalahariørkenen-
- er græssletterne meget tørrere,
og antallet af dyr meget mindre.
Her er der ingen gratis måltider.
!Kun og N//ao
tilhører Ju/'hoansi-folket.
!Kun er en dygtig jæger.
Han er en af en håndfuld personer-
- som stadig ved,
hvordan man jager storvildt.
!Kun oplærer sin elev
for at holde liv i den viden.
Jagten begynder med,
at de tænder bål.
De brænder græsset ned omkring
det eneste vandhul i området.
De ved, at dyrene skal drikke-
- og når de gør det,
vil de være helt synlige.
Deres små buer og pile
kan ikke dræbe større dyr-
- så de forbedrer deres våben.
Mesterjægeren!Kun ved lige,
hvor man kan finde gift.
I denne sandskorpe
findes en billelarve.
Billelarvens sekret er så giftigt,
at en dråbe kan dræbe et menneske.
Han smører det på sine pile.
Deres bytte er også listigt,
så jægerne bygger et gemmested.
De lægger sig i baghold.
!Kun håber, at eleven
vil nedlægge sin første kudu.
Jeg tror, at de kommer nu.
Kommer de tæt på os?
Antiloperne hører og ser virkelig
godt. Han må bevæge sig lydløst-
- og uden at blive set.
Men N//ao er blevet opdaget.
Chancen er forspildt.
Du må følge mit eksempel.
Se og lær.
Kuduer er meget snedige.
Lad dem ikke set dit ansigt.
To dage senere
venter mændene stadig-
- i håb om, at antilopernes tørst
vil lokke dem frem.
Men de holder sig væk.
Men så overrumples
den erfarne mesterjæger.
En leopard nærmer sig. Nu risikerer
jægerne selv at blive jaget.
En leopards kæber
kan knuse et menneskes kranium.
De håber,
at leoparden ikke har set dem.
N//ao gemmer sig i skyggen.
Denne gang undgår de
at blive opdaget.
Jagten er inde på sin sjette dag,
men de har stadig intet fanget.
En ny kudufamilie nærmer sig.
Nu gælder det.
Mændene sigter...
Pletskud.
En pil har ramt sit mål.
- Sikke et godt skud.
- Det var et godt skud.
Den sårede kudu
kan løbe flere kilometer-
- mens nervegiften langsomt
spredes i kroppen.
De begynder at spore byttet.
Pileskaftet fortæller, hvilke spor,
de skal følge, og hvem skytten var.
- Her er pileskaftet.
- Det er pilen, du afskød.
Jam det er dit skaft.
- Nu har du skudt din første kudu.
- Jeg håber, at giften virker.
- Vær ikke nervøs for det.
- Den er vist løbet den vej.
Nu skal de spore dyret.
Jorden er et virvar af hovmærker.
Hvis de vælger det forkerte,
kommer de på vildspor.
Se. Her tissede den.
Nu kan vi se,
at giften begynder at virke.
Vi skal nok nedlægge denne kudu.
Jægerne ser landskabet
gennem byttets øjne.
Efter ti timer
indhenter de endelig kuduen.
Giften har svækket den.
Hunnen er udmattet og døden nær.
N//ao gennemborer hjertet for
at gøre en ende på dens lidelser.
Efter syv dage har N//ao
endelig nedlagt sin første kudu.
Nu har endnu en person lært
denne metode.
Der er kød nok til hele landsbyen.
Hver eneste del af dyret
bliver brugt.
Landskabet ser livløst ud-
- men græs er uendeligt
modstandskraftigt.
Det begynder at vokse, når den
første regndråbe rammer jorden.
Der, hvor regnen skaber floder,
vokser græsset om kap med vandet.
Mange af Jordens græssletter
er fyldt med vand i regnperioden.
Det skaber nye muligheder
men også lurende fare.
I Cambodia bliver sletterne omkring
søen Tonle Sap oversvømmet.
I nogle få uger
giver de stort udbytte.
Dette er Vaanas store chance
for at fange noget.
Med livet som indsats jager han
et bytte under overfladen.
På min båd-
- tænker jeg ofte på,
hvad der lurer i det mørke vand.
Jeg er nervøs for børnene.
Jagtlykken afhænger af,
at han kan adskille et nemt måltid-
- fra en dødelig fangst.
Han er dog ikke ude efter fisk,
men slanger.
Her er millioner af dem.
De fleste er spiselige slanger, der
lever i vandet. Nogle er giftige.
En kobra kan slå ham ihjel.
Det er som
at spille russisk roulette.
Hans femårige søn
skal kende sine slanger.
Her kan den viden redde ens liv.
Slangerne samles
for at jage fiskene-
- som gyder i det undersøiske græs.
Man må ikke være sart.
Hver flygtning-
- betyder en mindre indtjening.
Vi fangede mange slanger i dag.
Hele familien
skal kunne håndtere slanger.
Giv pigerne en slange at lege med.
Børnene
ser slangerne som nyt legetøj.
Må jeg få en til, far?
Se, mor.
Den bider mig i foden.
Nej, den stirrer på din pung.
Den stirrer på min pung.
Den prøver at komme ind der.
Vaanas fangst skal sælges
på verdens største slangemarked.
Her sælges over seks millioner
slanger på nogle få uger.
- De koster fem tusinde kiloet.
- Du kan få fire tusinde.
Udmærket.
Vi siger fire tusinde for det hele.
Hans fortjeneste efter en uges
slangejagt bliver 60 pence.
Hold op med at tælle.
Læg pengene væk.
Men livet på græssletterne
handler om mere end jagt.
I Østafrika har masaierne lært
at samarbejde med en vild fugl-
- for at få fat i noget sødt,
som kræver samarbejde.
Leitato fløjter for
at lokke en honninggøg til.
Fuglen har et passende navn.
Honninggøgen svarer med et kald-
- som kun bruges til
at tale med mennesker.
Der er den.
Fuglen begynder at lege
"kongens efterfølger".
Det er kun fuglen,
der kan lugte det, de søger.
Når den nærmer sig,
ændres dens kald-
- for at fortælle,
at det begynder at brænde.
Her er de.
Drengene har fundet en bikube.
Fuglens opgave er forbi.
Hvor er det bedst at stå?
Der, tror jeg.
Godt, så laver vi et bål.
Nu skal drengene
opfylde deres del af aftalen-
- og få honningen ud.
Den findes dybt inde i træet
og beskyttes af rasende bier.
Røgen beroliger bierne.
Men stikkene gør stadig ondt.
Jeg er ikke høj nok til at nå.
Drengene ved, at de må belønne
fuglen med en bikage.
Hvor smager det godt. Det er sødt.
Gad vide, om vi kan finde mere.
Det er en perfekt alliance,
men alle masaier ved-
- at hvis gøgen ikke belønnes, fører
den næste gang en til løvens hule.
Vi har lært at finde føde
på græssletterne-
- på egen hånd
eller med dyrenes hjælp.
Men vi tog et stort fremskridt-
- da vi lærte at udnytte græsset.
Hvede, majs og ris er vildt græs,
som vi har lært at dyrke.
De har givet mad
til millioner af os.
Så vi byggede hjem
ved vores marker.
Men vores afgrøder er uimodståelige
for dem, vi kalder "skadedyr".
I Afrika kommer de fejende
som rene landeplager.
Isiah bor i Tanzania.
Rishøsten er om få dage-
- men han ved, at et luftangreb
er nært forestående.
De kommer i marts måned.
Jeg forstår, at de må spise,
men de æder alt på deres vej.
Han må være vågen
og lytte efter den frygtede lyd.
Lyden kommer først.
Så kommer fortroppen...
...fulgt af sværmen.
Blodnæbsvævere angriber i sværme,
som består af millioner af fugle.
De er Jordens mest talrige
fugleart, og de elsker korn.
Isiah og hans naboer
forsøger at skræmme dem væk.
Hvis fuglene sætter sig,
er hele afgrøden væk på en time.
Han kan ikke vinde,
men kun begrænse skaderne.
Når kornet modnes,
er disse trækfugle altid på farten-
- men de har faktisk et svagt punkt.
For at kunne yngle bygger de
tusinder af reder i store kolonier.
Nu har bønderne en chance
for at give igen.
Mens flokken søger føde,
lægges en dødbringende fælde.
Fuglene vender tilbage
i skumringen.
Indtil videre er vi
et skridt foran skadedyrene.
Vores forsøg på at omdanne
græssletterne, har været en succes.
Det er lykkedes os at udvide dem.
Vi har udhugget bjerge, fældet
skove og ændret Jordens overflade.
I dag giver syv græsarter mad til
næsten syv milliarder mennesker.
3/4 af vores kulhydrater kommer fra
brød, pasta, nudler og grød.
Vores kunstige sletter
gør vilde græssletter-
- til et af Jordens
mest truede livsmiljøer.
Alligevel var det på disse vidder
med græssende flokke-
- at vi opnåede
vores måske største triumf-
- da det lykkedes os
at tæmme husdyr.
At kontrollere en plante er
en ting, men dyr med fri vilje-
- er meget sværere at manipulere.
De mongolske stepper
er Jordens største græsslette.
Her findes flere vilde heste
end noget andet sted.
Evnen til at tæmme heste gør
mongolerne til steppernes herrer.
I en familie af dygtige ryttere
er Ulaana den dygtigste.
Han har det i blodet. Hans forfædre
grundlagde deres rige fra hesteryg.
I dag står Ulaanas familie
over for en anden udfordring.
Med deres hestes hjælp
skal de indfange vilde hopper.
At drive den vilde flok til lejren
er kun begyndelsen på en dag-
- der vil sætte Ulaanas udholdenhed
og styrke på en hård prøve.
Jeg føler mig levende,
når jeg rider.
Han er efter hoppernes mælk,
men det er ikke så enkelt.
Vilde hopper skal narres til
at give deres mælk fra sig.
Hvis det skal lykkes,
skal han samarbejde med sin hest.
En god jagthest ved, hvilken hest
jeg vil have, og holder sig tæt på.
Ulaana indfanger føllet
for at holde på hopperne.
Men selv føllene giver modstand.
Ulaana bruger sin egen hests
styrke og vægt som modvægt.
Han holder balancen
kun ved at bruge knæene.
Når et føl er indfanget, sætter
hans fætter hurtigt grimen på.
Hestene er aldrig før blevet
berørt af mennesker.
Når føllene er tøjlet,
kan Ulaana fange hopperne.
Nu begynder kampen. Hopperne er
fem gange tungere end ham.
Jeg kan ikke fange hende.
Jeg kan ikke fange dem.
De slipper væk alt for let.
Resten af familien hjælper Ulaana.
Efter to timer begynder de
endelig at få overtaget.
Bundet og tøjlet tvinges
denne hoppe til at overgive sig.
Så efterlades de
sammen med deres føl.
En hoppe giver kun mælk,
når føllet dier-
- og så kan Tunga
malke lidt til sin familie.
Mongolerne drikker
dog ikke mælken, som den er.
De gærer
den sukkerrige mælk til "airag"-
- en let alkoholisk yoghurt.
Du kan blande bagefter mig.
Og så er det din tur.
Yoghurtbakterierne gør mælken
til en næringsrig sommermad.
Jo mere vi blander,
desto bedre bliver den.
Frisk, brusende airag.
I drikker som tørstige køer.
År efter år lever familien
af hestene uden at skade dem-
- ved at fremstille yoghurten.
Men det har sin pris.
De er nomader-
- og følger hesteflokkene i
en evig jagt på nye græsmarker.
Dyrene ved selv,
hvor de bedste græsmarker er.
De følger deres instinkter.
Og vi følger dem.
Andre kulturer
er gået et skridt længere.
De har tæmmet flokkene
og fremavlet føjelige egenskaber.
På Afrikas savanne
passer man godt på sit kvæg-
- og her vil man kæmpe
for at beskytte det.
I det sydlige Etiopien bringer
surifolket dette til ekstremer.
Rivaliserende stammer
bekriger hinanden om kvæg-
- så her må hyrderne
også være krigere.
Shahuri vil beskytte
sin flok med sit liv.
Jeg er villig til at dø
for mit kvæg.
Kvæget betyder alt for mig.
Jeg har kendt dyrene hele livet.
Surifolket ser kvæg som valuta
og slagter ikke dyrene.
De passer godt på dem.
Vi tænder bål
for at holde vores dyr varme.
Hvert år sættes Shahuris mod
på prøve i et ritual-
- hvor han måler sin styrke
mod andre hyrdekrigere.
Før kampen henter han styrke
ved at drikke sine køers blod.
Det ser brutalt ud,
men de dør ikke af det.
Blodet giver Shahuri
vigtige proteiner og jern-
- og hans elskede dyr
kommer sig hurtigt.
Blodet gør os stærke.
Shahuris ry afhænger af hans
indsats i det brutale ritual donga.
Dagen er inde. Rivaliserende klaner
ankommer for at kæmpe.
Det varer en dag, og man vælger
en modstander fra nabolandsbyen.
Jo flere man besejrer,
desto større er ens mod.
Shahuri går mod ringen. Bare ved
at deltage viser han sit mod.
Han bærer ingen beskyttelse,
kun sin hat.
Shahuri venter på sin tur.
De to meter lange kæppe
kan give alvorlige skader.
Rivalerne slås,
indtil en af dem giver op.
Endelig er Shahuri klar til kamp.
Hans sejr er ikke overbevisende-
- så han slås igen
for at bevise sit mod.
Pludselig giver modstanderen op,
og Shahuri udpeges til sejrherre.
Klanen bære ham på deres skuldre
og fejrer hans sejr.
Det kræver mod at kæmpe
og forsvare mit kvæg.
Kvæget er i sikkerhed.
Shahuri har bevist,
at han er en ægte etiopisk cowboy.
I Australiens vildmark har cowboyen
udviklet sig i stor stil.
På kæmpestore rancher holdes så
meget som 30 millioner kvæg.
Her er menneskets magt
over dyrene total.
Vores ultimative opfindsomhed
på græssletterne.
Dengang, hvor det tog en måned
at samle kvæget, er et minde blot.
Piloten Ben Tapp skal drive
to tusinde kreaturer sammen-
- på bare fem dage
for at få sin betaling.
Han skal bruge sine pilotevner,
sin evne til at aflæse kvæget-
- og samarbejdet
med sin kammerat Rankin.
Hvis man forstår kvæget,
kan man forudse deres reaktion.
En dygtig kvægejer ved,
at alle dyrene er forskellige.
Fra luften kan Ben
hurtigt lokalisere sit kvæg.
Jeg ser 6-7 dyr længere fremme.
Når de finder kvæg, dykker de ned i
dødszonen for at drive dem sammen.
En kollision med et træ
betyder døden.
Pres dem ikke for hårdt.
De har god fart på.
Bare sørg for,
at de fortsætter i samme retning.
Hold dig til dem.
Her er en flygtning.
Der er altid ballademagere.
Nu er omkring 115 dyr på vej.
Helikopterne driver flokken frem.
De mangler 50 km i hårdt terræn-
- inden de når ranchen.
Bens kvæg
er ikke vilde med at svømme.
Når de vil gå over,
slipper vi dem.
Pas på.
Hvert år styrter
omkring ti kvægpiloter.
Tag det roligt.
Prøv at holde sammen på dem.
Da der mangler 8 km,
kommer der forstærkninger til hest.
Vi driver dem sydpå.
Driv dem den vej.
Ben har dog stadig kommandoen.
Jer på motorcyklerne, fart på.
Kom nu. Fart på.
Skynd jer. De stikker af.
Driv dem i samme retning.
Nu behøver vi ikke vente på
gnuernes vandring.
Vi skaber vores egen.
Takket være græssletterne
dominerer vi Jorden.
De vidner
om menneskets utrolige bedrifter.
De er grundlaget
for vores globale samfund.
Dette indiske kvæg
fødes i Australien-
- og kødet bliver eksporteret
til hele verden.
I løbet af året vil de
gøre Ben til millionær.
- Tjener du noget på det her?
- Ja.
- 1,3 millioner dollar.
- Så det er besværet værd.
Menneskets opfindsomhed,
samarbejde, intelligens og mod-
- er blevet udviklet
på græssletterne.
Denne unikke kombination af evner
har lagt verden for vores fødder.
Uden græssletterne var Jorden
aldrig blevet menneskets planet.
Det kan virke vanvittigt at stjæle
mad fra Afrikas mægtigste rovdyr.
Men det er noget, man har gjort
i Kenya i tusindvis af år.
Det er aldrig blevet filmet før,
og bliver det nok aldrig igen.
Dorobofolket er en ældgammel stamme
fra Østafrikas sletter.
Nye naturbeskyttelseslove
forbyder deres traditioner-
- og truer deres livsstil.
For at kunne filme det her-
- havde vi brug for en, som forstod
sig på både løver og dorobofolket.
Guiden Jackson Looseyia
har dyb forståelse for livsstilen.
Han voksede op
på reservatet Masai Mara.
Da BBC spurgte, om vi kunne
filme det her, sagde jeg ja.
Det er noget, jeg selv har gjort.
Da jeg var barn, jagede jeg løver.
Det handler om, hvorvidt BBC når
at filme det, inden det forsvinder.
Det bliver ikke let,
for løverne her er bange for biler.
Når de jager om natten, er det
for farligt at følge dem til fods.
De må finde en jagt ved daggry-
- så stammen og kattefotografen
Warren Samuels kan passe deres job.
Vi må vente på, at løven dræber
i den tidlige morgenstund-
- så der er lys nok til at filme.
Vi håber på en masse held.
Da det lysner, går Jackson med
stammen på jagt efter løvebytte.
Her er løvespor.
Det er en stor løve.
Der er spor af en gnu.
Man ser, at det er en stor flok på,
hvor mange spor der er-
- og hvor mange steder
de har forsøgt at drikke.
Fordi løver jager lige før daggry,
må de følge dem dag og nat.
I Afrika er nætterne skræmmende,
men så levende.
Der er løverne. Lyt!
Jackson har researcher
Jane Atkins med på nattevagt.
Vi har fundet en hunløve med
otte unger, nær dorobofolkets hjem.
Men hvis dorobofolket
ser et bytte hos denne flok-
- vil hunløverne være
aggressive og beskyttende.
Det er svært at spore om natten,
for bilen kan ikke komme frem.
Hvis de bliver væk,
gør de noget bag ryggen på en.
Man må være i konstant bevægelse.
Efter at have fulgt løverne hele
natten, har de ikke set dem jage.
Næste dag opdager Warren,
at der var en god grund til det.
Vi havde ønsket store gnuflokke,
som løverne kunne jage.
Men regnen er kommet tidligt,
så dyrene er på sletten.
Vi har kun fem-seks gnuer her-
- så vi håber, at løverne er heldige
og får nedlagt en af dem.
Ikke flere gnuflokke.
Der er kun den flok.
Fire dage går, og de har ikke
set løverne nedlægge et bytte.
Endelig er de heldige.
Vi har set en stor gnuflok
ude i horisonten.
Nu nedlægger løverne måske en.
Filmholdet følger efter
dorobofolket.
Men efter mange timer har de
stadig ikke set nogen jagt.
Jane tager nattevagten.
Vi har set hunløver og en han
med deres unger og et bytte.
Vi er omkring fem meter fra dem.
Hannen har en død gnu.
Vi kan ikke filme det, for når det
er lyst, vil de have ædt det hele.
Men det er utroligt at se det
på så nært hold.
Bilen er omringet
af 23 sultne løver.
Hvad var det? Lige ved bilen.
Den er bagved.
Der var lige en løve,
som bed i vores baghjul.
Jeg var lige ved
at gøre i bukserne.
Jeg ville aldrig prøve at tage mad
fra en løve. Se dem lige.
Dorobofolket gør det ofte,
og jeg forstår ikke, at de tør.
Jeg er bange.
Da det lysner,
har løverne ædt deres bytte.
Ved vagtskiftet ser de,
hvad løvens bid har gjort.
Se her! Det er utroligt.
Sikke en adrenalinfyldt nat.
Klokken er 08.00.
Vi så løver i nat-
- men da det blev lyst nok til, at
Warren kunne filme, var byttet ædt.
Vi har kun få dage tilbage.
Endelig kommer den gode nyhed:
Løveflokken har dræbt igen.
Det er lyst nok til at filme,
og stammen er klar.
Vi prøver at finde et godt sted.
Der er for meget krat i vejen.
Filmholdet er
nervøse på dorobofolkets vegne.
Dyrene kan slå os ihjel.
Når man gør det her, er man nervøs-
- ikke for sin egen skyld,
men for andres.
Dem fra filmholdet er nervøse.
De siger, at vi ikke skal gøre det.
De tror ikke,
at vi kan finde ud af noget.
Jeg troede ikke, det ville gå.
Jeg troede, løverne ville angribe.
De havde jo unger.
Men jeg så hannen flygte,
og så var jeg lettet.
Jeg troede, at det var ham,
som ville angribe. Nu er jeg glad.
Jeg hører sammen med
dorobofolket og deres livsstil.
Det er sørgeligt, at den livsstil
er ved at forsvinde.
Jeg har ikke haft
tid nok sammen med dem.
Der er så meget, jeg har mistet,
og så meget jeg har lært-
- de to uger, jeg har fulgt dem.
Jeg er glad for, at vi kunne filme
det for mine og dorobofolkets børn.
De kan være stolte af den
tradition, deres forfædre skabte.